**ক্রিস্টিনা আখিবা** (জন্ম: ১লা নভেম্বর ১৯৮৬) হলেন একজন অস্ট্রেলীয় অভিনেত্রী এবং মডেল। ২০১৩ সালে, তিনি হিন্দি চলচ্চিত্র *ইয়ামলা পাগলা দিওয়ানা ২-এ* অভিনয় করার মাধ্যমে বলিউডে অভিষেক করেন। পরবর্তীতে, তিনি তেলুগু চলচ্চিত্র *গালিপটম* এ অভিনয় করেছেন, যেটি ২০১৪ সালে মুক্তি পেয়েছে। তিনি উপেন্দ্র প্রযোজিত ছবি *উপ্পি ২*-এ অভিনয় করার মাধ্যমে কন্নড় চলচ্চিত্রে অভিষেক করেছেন।

প্রারম্ভিক জীবন
---------------

ক্রিস্টিনা আখিবা ১৯৮৬ সালের ১লা নভেম্বর তারিখে রাশিয়ার খাবারোভস্কে, তাজিকিস্তান-রুশ পিতা এবং রুশ মায়ের ঘরে জন্মগ্রহণ করেছিলেন। মাত্র ৭ বছর বয়সে ক্রিস্টিনা অস্ট্রেলিয়ায় পাড়ি জমান, যেখানে তিনি তাঁর স্কুল জীবনের বাকি সময় কাটিয়েছিলেন। মাত্র ২১ বছর বয়সে, সিঙ্গাপুরের এক মডেলিং প্রতিনিধি তাঁকে ৩ মাসের জন্য মডেলিং চুক্তির প্রস্তাব দেয়, তিনি তা গ্রহণ করেন। অতঃপর তিনি প্রায় ৬ বছর যাবৎ উক্ত সংস্থার জন্য একজন মডেল হিসেবে কাজ করেছেন। তাঁর এই মডেলিং জীবনের সূত্রে তিনি ভারতসহ ৬টি ভিন্ন দেশে বসবাস করেছেন।

পেশা জীবন
---------

ক্রিস্টিনা আখিবা একজন পূর্ণকালীন মডেল হওয়ার পূর্বে, অস্ট্রেলিয়ার মেলবোর্নে অবস্থিত *ফিল্ম অ্যান্ড টিভি একাডেমি* হতে অভিনয় বিষয়ে শিক্ষা গ্রহণ করেছেন। তিনি বিশ্বব্যাপী ৬ বছর যাবত মডেলিংয়ের কাজ করেছেন এবং এই সময়কালে তিনি ৬টি ভিন্ন দেশে বাস করেছেন। তিনি *পালমোলাইভ*, *সানসিল্ক*, *ভ্যাসলিন লোশন*, *ডিশ টিভির* মতো নামকরা প্রতিষ্ঠানের বিজ্ঞাপনে কাজ করেছেন এবং বিশ্বব্যাপী অনেক ফ্যাশন ও জুয়েলারী প্রতিষ্ঠানের মুখপাত্র ছিলেন।

ভারতে মডেলিংয়ের কাজ করাকালীন তিনি সংগীত শিবনের প্রহসনমূলক অ্যাকশন চলচ্চিত্র *ইয়ামলা পাগলা দিওয়ানা ২-এ* সানি দেওলের বিপরীতে প্রধান চরিত্রে অডিশন দিয়েছিলেন। বিদেশি মুখের সন্ধানে থাকা চলচ্চিত্র নির্মাতা তাঁকে বেছে নিয়েছিলেন এবং অতঃপর ক্রিস্টিনা আখিবা মডেলিং থেকে বিরতি নেন। ২০১২ সালে আগস্ট মাসে *ইয়ামলা পাগলা দিওয়ানা ২-এ* তাঁর কাজ করার বিষয়টি নিশ্চিত হয়েছিল। চিত্রগ্রহণের সময় তিনি হিন্দি ভাষা শিখেছিলেন এবং সম্পাদনার সময় নিজের কন্ঠ নিজেই দিয়েছেন। *দ্য হিন্দুকে* দেওয়া এক সাক্ষাৎকারে অনুজ কুমার *ইয়ামলা পাগলা দিওয়ানা ২-এ* ক্রিস্টিনা আখিবার অন্তর্ভুক্তি সম্পর্কে বলেছিলেন যে, "আমি তাঁকে (ক্রিস্টিনা আখিবা) [সানির] কন্যার চরিত্রে উপযুক্ত বলে মনে করেছিলাম।" তিনি চলচ্চিত্রটির সমালোচনা করে বলেছিলেন যে, "এই চলচ্চিত্রের পটভূমি হচ্ছে 'অযৌক্তিক'"। দেওলের বাবা ধর্মেন্দ্র (যিনি এই চলচ্চিত্রে একটি গুরুত্বপূর্ণ চরিত্রে অভিনয় করেছেন) বলেছিলেন যে, "আমি [দেওলের] চরিত্রটিতে অভিনয় করতে চেয়েছিলাম যেন আমি তার (ক্রিস্টিনা আখিবা) সাথে রোম্যান্স করতে পারি"।

তথ্যসূত্র
---------

1. ↑  "Kristina Akheeva acting career"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৩।
2. 1 2 3  "The Kudi Who Backpacks"। *The Pioneer*। ৩০ মে ২০১৩। সংগ্রহের তারিখ ১৩ মে ২০১৫।
3. ↑  "Get to know this Russian beauty"। *The Tribune*। Chandigarh। ১২ এপ্রিল ২০১৩। সংগ্রহের তারিখ ১৩ মে ২০১৫।
4. ↑  Marwah, Navdeep Kaur (২০ জুলাই ২০১১)। "Advertising infidelity"। *Hindustan Times*। New Delhi: HT Media। ১৮ মে ২০১৫ তারিখে মূল থেকে আর্কাইভ করা। সংগ্রহের তারিখ ১৩ মে ২০১৫।
5. ↑  "Borders and language no bar"। *The Hindu*। The Hindu Group। ৭ জুলাই ২০১৪। সংগ্রহের তারিখ ১৩ মে ২০১৫।
6. ↑  Vijayakar, Rajiv (১৪ এপ্রিল ২০১৩)। "Sunny side of films"। *Deccan Herald*। সংগ্রহের তারিখ ১৩ মে ২০১৫।
7. ↑  "Kristina's new adventure"। *The Hindu*। The Hindu Group। ২৪ আগস্ট ২০১২। সংগ্রহের তারিখ ১৩ মে ২০১৫।
8. ↑  "He-man & his hot brood"। *The Tribune*। Chandigarh। ২ জুন ২০১৩। সংগ্রহের তারিখ ১৩ মে ২০১৫।
9. ↑  "Making a mark in B-town"। *Deccan Herald*। ৫ অক্টোবর ২০১২। সংগ্রহের তারিখ ১৩ মে ২০১৫।
10. ↑  Kumar, Anuj (৯ জুন ২০১৩)। "Nonsensical plot"। *The Hindu*। The Hindu Group। সংগ্রহের তারিখ ১৩ মে ২০১৫।
11. ↑  Press Trust of India (৩ জুন ২০১৩)। "Destroyed myself as actor with my drinking habit: Dharmendra"। *Deccan Herald*। New Delhi। সংগ্রহের তারিখ ১৩ মে ২০১৫।

বহিঃসংযোগ
---------


উইকিমিডিয়া কমন্সে **ক্রিস্টিনা আখিবা** সংক্রান্ত মিডিয়া রয়েছে।

* ইন্টারনেট মুভি ডেটাবেজে ক্রিস্টিনা আখিবা (ইংরেজি)
* ফেসবুকে ক্রিস্টিনা আখিবা

প্রবেশদ্বার: জীবনী ভারত